Lentokoneiden varalaskupaikka

Lentokoneiden varalaskupaikka on usein maantielle tehty noin 2,5–4 kilometrin pituinen levennetty ja mahdollisesti vahvistettu osuus. 

Suomessa niitä käyttää pääasiassa Suomen ilmavoimat. Vuosittain osaa niistä käytetään lentosotaharjoituksissa, jolloin tie on suljettu. Joillain näistä on myös suojapaikkoja lentokoneille. 

Varalaskupaikkojen verkosto luotiin vuodesta 1965 alkaen osana Puolustusvoimien uudelleenvarustamisprojektia melko nopeassa tahdissa. 

Suomeen oli jo 1955 hankittu muutamia de Havilland Vampire -suihkuhävittäjiä, mitkä eivät olisi voineet käyttää työlentokenttinään jatkosodan aikaista soralentokenttäverkostoa.

Samaan aikaan 1960-luvulla Suomessa siirryttiin matkustajasuihkukoneiden aikakauteen, jolloin monet vanhat lentokentät, esimerkiksi Tampereen Härmälän lentokenttä, jäivät lyhyiksi. 

Varalaskupaikkojen rakentamista perusteltiin julkisuudessa siviililentoliikenteen tarpeilla, mikä teki niistä poliittisesti hyväksyttävämpiä. Syynä varalaskupaikkojen rakentamiselle olivat kuitenkin sotilaalliset tarpeet: ilmavoimien kenttien tuhoutuminen ohjusiskujen vuoksi edellytti, että sotilaslentoasemien ja siviililentokenttien lisäksi rakennettiin varalaskupaikat.

Varalaskupaikkoja ei ole käytetty siviilisuihkulentoliikenteen varalaskupaikkana.

Varalaskupaikkoja
Nykyään varalaskupaikat ovat Suomessa joko maantietukikohtia tai nousuteitä. 

Maantietukikohdassa on yksi tai useampia varalaskupaikkoja toistensa lähellä sekä mahdollisesti linnoitettuja lentokoneitten seisontapaikkoja. 

Maantietukikohdista vilkkaimmin liikennöidyllä reitillä on Lusin varalaskupaikka valtatie 5:n varrella, kymmenen kilometriä Heinolasta pohjoiseen. 

Nousutie puolestaan on rullausetäisyydellä kiinteästä tukikohdasta. Tällainen tienosa on yleensä eri suunnassa kuin tukikohdan pääkiitotie, mikä tekee niiden yhtäaikaisesta tuhoamisesta hankalampaa. 
 Varalaskupaikkoja Suomessa Nimi  Kunta  Paikka, tie  Sijainti Alavuden varalaskupaikka  Alavus, Kuortane  kantatie 66   Lusin varalaskupaikka  Heinola  valtatie 5, Lusin suora   Jokioisten varalaskupaikka  Jokioinen  valtatie 2   Joutsan varalaskupaikka  Joutsa  valtatie 4  Tikkakosken varalaskupaikkaJyväskylä/Laukaavaltatie 4, nousutie Tikkakosken kriisiajan varalaskupaikkaJyväskylävaltatie 4 Kajaanin varalaskupaikka  Kajaani  yhdystie 8800   Niinisalon varalaskupaikka  Kankaanpää  valtatie 23, Kankaanpää–Parkano   Kauhavan varalaskupaikka  Kauhava  kantatie 63  nousutie   Ylläksen varalaskupaikka  Kittilä  kantatie 80   Virttaan varalaskupaikka  Loimaa  kantatie 41, Alastaron moottoriradan läheisyydessä   Hiirolan varalaskupaikka  Mikkeli  kantatie 72, Mikkeli–Pieksämäki   Nivalan varalaskupaikka  Nivala  valtatie 27, Nivala-Haapajärvi   Pudasjärven varalaskupaikka  Pudasjärvi  kantatie 78   Ranuan varalaskupaikka  Ranua  seututie 924   Rovaniemen varalaskupaikka  Rovaniemi  Norvatie (lentoaseman vieressä)   Kestilän varalaskupaikka  Siikalatva  seututie 822   Vuojärven varalaskupaikka  Sodankylä valtatie 4 Sodankylästä n. 20 km Rovaniemelle   Tervon varalaskupaikka  Tervo  seututie 551, Tervo–Karttula   Helsinki-Vantaan varalaskupaikka  Vantaa  Katriinantie   Vieremän varalaskupaikka  Vieremä  kantatie 88, Vieremä–Pyhäntä  

Lähteet

 Aiheesta muualla 

*